Nama ini merupakan nama orang India di mana nama yang diberikan ialah *Bhaskaran* dan nama bapanya ialah *Sathianathan*.

**B. Sathianathan** (9 Mei 1958 – 18 Julai 2023) merupakan bekas ketua jurulatih bagi pasukan bola sepak kebangsaan Malaysia dan pasukan bola sepak bawah 23 tahun Malaysia. Sebelum dilantik menjadi jurulatih Malaysia, B. Sathianathan merupakan salah seorang jurulatih di Sekolah Bola Sepak Arsenal, Malaysia. Sathianathan juga merupakan jurulatih pasukan Piala Emas Raja-Raja Negeri Sembilan pada tahun 1992. Dia juga memegang jawatan selaku penolong jurulatih bagi pasukan Olimpik Malaysia pada 1997-1999 dan 2002-2004.

Pada tahun 2007, Sathianathan dilantik oleh Persatuan Bola Sepak Malaysia untuk menjadi jurulatih skuad bawah 23 tahun Malaysia. Selepas memenangi Pestabola Merdeka 2007, Sathianathan dilantik oleh presiden FAM DYMM Sultan Ahmad Shah.

Perlawanan pertama Sathianathan selaku jurulatih berakhir dengan kekalahan 4-1 kepada Bahrain sebelum seri dengan lawan yang sama dengan keputusan seri 0-0. Selepas itu, Sathia diberi tugas untuk membawa cabaran Malaysia ke Sukan SEA Korat 2007 di Thailand. Pada kejohanan tersebut, Malaysia terpaksa akur apabila gagal membawa pulang sebarang pingat buat kali pertama sejak 1999 selepas hanya mampu mencatat keputusan 1 menang, 1 seri dan 1 kalah.

Pada tahun 2008, Sathianathan membawa pasukan Malaysia untuk bertemu dengan gergasi Liga Perdana Inggeris, Chelsea. Pada perlawanan tersebut, Malaysia tewas 0-2 kepada gergasi Liga Perdana Inggeris itu. Walau bagaimanapun, jurulatih Chelsea Luiz Felipe Scolari memuji persembahan pemain Malaysia kerana memberikan perlawanan yang sengit.

Dalam kejohanan Pesta Bola Merdeka 2008, Sathianathan membawa Malaysia ke perlawanan akhir dengan rekod tanpa dibolosi sepanjang kejohanan. Walau bagaimanapun, Malaysia kecundang 6-5 menerusi sepakan penalti kepada pasukan bawah 23 tahun Vietnam.

Sathinathan kemudian membawa Malaysia ke AFF Piala Suzuki 2008 di Phuket. Meskipun bermula baik, Sathianathan terpaksa akur apabila pasukan bimbingannya tewas kepada Vietnam dan Thailand. Meskipun gagal menepati sasaran FAM, kontraknya disambung selama setahun dengan syarat dia perlu memperbaiki kedudukan Malaysia dalam ranking FIFA.

Walau bagaimanapun, kontraknya ditamatkan pada awal Februari 2009 selepas kekalahan memalukan kepada UAE. Dia juga mengkritik Liga Malaysia dengan mengatakan liga itu bukan bola sepak sebenar.

Selepas dipecat selaku jurulatih pasukan Malaysia, Sathianathan ditawarkan kontrak untuk melatih Kelantan selepas jurulatih Peter Butler meletak jawatan sebelum Piala Malaysia.

Selepas tamat penggantungan FAM, Sathia masih bersama Kelantan walau bagaimanapun, tugas selaku jurulatih ketika itu masih digalas oleh Datuk M. Karathu yang akhirnya cemerlang menjuarai Liga Super musim 2011.

Untuk musim 2012, Sathia mengambil langkah undur setapak apabila membimbing pasukan di Liga Primer, Angkatan Tentera Malaysia ( ATM ). Walau bagaimanapun, dengan peruntukkan besar yang diberikan oleh majikannya, Sathia berjaya mengumpulkan sebilang besar pemain bertaraf bintang untuk bersamanya di ATM.

Satu kejayaan buat Sathia apabila ATM berjaya menjuarai Liga Primer musim 2012 dengan hanya mengalami dua kekalahan. Untuk saingan Piala FA, ATM langkah kiri apabila sekadar beraksi di pusingan pertama setelah tewas tipis 0-1 kepada Perak.

Untuk saingan Piala Malaysia 2012, Sathia berjaya membawa ATM mara ke peringkat suku akhir walaupun ATM diletakkan satu kumpulan bersama Kelantan, Terengganu & Kedah didalam kumpulan B ( Kumpulan MAUT ). Peringkat seterusnya ATM akan bertemu Negeri Sembilan.

Rekod sebagai jurulatih Malaysia
--------------------------------

| Masa | Pasukan | P | M | S | K | J | B | % Menang |
| --- | --- | --- | --- | --- | --- | --- | --- | --- |
| 2007 - 2009 | Malaysia Malaysia\* | 14 | 5 | 4 | 5 | 29 | 24 | 35.71% |
| Malaysia Malaysia\*\* | 5 | 2 | 2 | 1 | 8 | 3 | 40% |
| **Keseluruhan** | 19 | 7 | 6 | 6 | 37 | 27 | 36.84% |

\* Hanya melibatkan perlawanan bertaraf FIFA 'A'.  

\*\* Hanya melibatkan perlawanan bukan bertaraf 'A'.

Pencapaian sebagai jurulatih
----------------------------

* Juara Pestabola Merdeka 2007
* Naib Juara Pesta Bola Merdeka 2008
* Naib Juara Piala Malaysia 2009 (Kelantan)
* Naib Juara Liga Super 2010 (Kelantan)
* Juara Piala Malaysia 2010 (Kelantan)
* Juara Liga Primer 2012 (ATM)
* Naib Juara Piala Malaysia 2012 (ATM)

Rujukan
-------

1. ↑  "Peluang kedua buat Sathia". Utusan Malaysia. 16 Disember 2008. Diarkibkan daripada yang asal pada 2008-12-19. Dicapai pada 2008-12-16. Check date values in: `|date=` (bantuan)
2. ↑  FAM Pecat Jurulatih Dan Pengurus Pasukan Kebangsaan Diarkibkan 2009-05-19 di Wayback Machine - BERNAMA, 1 Februari 2009.

Pautan luar
-----------

* Info B. Sathianathan di www.arsenalschoolsmalaysia.com Diarkibkan 2008-10-16 di Wayback Machine

| * l
* b
* s
Pasukan bola sepak kebangsaan Malaysia –  pengurus |
| --- |
| Velappan 1963
Choo 1963 hingga 64
Westphal 1965 hingga 66
De Silva 1966
Velappan 1966
Nagalingam 1967
Cramer 1967
Dutton 1967
Hassall 1968
Velappan 1968
Ghani 1969
Hassall 1970
MacLaren 1970
Arasaratnam 1971
Jalil 1972
Sitwa 1973
Kuppan 1973 to 77
Jalil 1974
Chow 1978
Weigang 1979 hingga 82
M. Chandran 1982 hingga 83
Lord 1983 hingga 85
M. Bakar 1985 hingga 86
Vengloš 1986 to 87
Rahman 1987
Bate 1988
M. Chandran 1988
Hartley 1989
Shafie 1990
Rahim 1991
Worden 1992 hingga 93
Le Roy 1994 hingga 95
Souisi 1995
Wan Jamak 1996 hingga 97
Souisi 1998
Rahman 1998 hingga 00
Harris 2001 hingga 04
Rajagopalc 2004
Bicskei 2004 hingga 05
N. Bakar 2005 hingga 07
Sathianathan 2007 hingga 08
Rajagopal 2009 hingga 13
Ongc 2014
Dollah 2014 hingga 15
Ong 2015 hingga 17
Vingada 2017
Tan 2017 |